
1. Johdanto

Miksi tämä opas on tehty

Jos olet joskus miettinyt, että ”sijoittaminen kuulostaa hienolta, mutta ei se varmaan ole minua varten”, tämä opas on juuri sinulle.

Moni meistä ajattelee sijoittamisesta ensimmäisenä pörssikursseja, monimutkaisia taulukoita ja ihmisiä, jotka seuraavat uutisia hermostuneina. Todellisuus on paljon yksinkertaisempi: sijoittaminen on tapa laittaa rahasi töihin, jotta ne voisivat tulevaisuudessa auttaa sinua elämään vapaammin.

Tämä opas on kirjoitettu sinulle, joka et vielä ole sijoittanut mihinkään, etkä oikein tiedä, mistä aloittaa. Tavoitteeni on, että tämän oppaan luettuasi ymmärrät, mitä sijoittaminen on, miksi se kannattaa ja miten sinä voit aloittaa helposti ja turvallisesti.

Tämä ei ole matematiikan kirja, eikä siinä viljellä hienoa talous-jargonia ilman selitystä. Käymme asiat läpi esimerkkien ja selkeiden ajatusten kautta, aivan kuin istuisimme kahvikupin ääressä puhumassa tulevaisuudesta.

Kuka voi aloittaa sijoittamisen

Lyhyt vastaus: kuka tahansa

Sijoittamisen aloittaminen ei edellytä suurta varallisuutta, korkeakoulututkintoa tai talousuutisten seuraamista päivittäin. Itse asiassa moni menestyvä sijoittaja on aloittanut pienellä summalla – vaikka 20 eurolla kuukaudessa.

Sijoittamisen hienous on siinä, että aika tekee suurimman osan työstä. Kun alat sijoittaa, olet jo askeleen lähempänä taloudellista riippumattomuutta. Tärkeintä ei ole, kuinka paljon sijoitat, vaan että aloitat.

Sijoittamisen tärkein periaate: aika on ystäväsi

Sijoittamisessa aika on kuin taikavoima. Se mahdollistaa sen, että pienetkin summat voivat kasvaa isoiksi pitkällä aikavälillä – ilmiön nimi on korkoa korolle. Tämä tarkoittaa, että et saa tuottoa vain alkuperäisestä sijoituksesta, vaan myös sen tuotoista. Näin rahan kasvu alkaa kiihtyä kuin lumipallo, joka pyörii mäkeä alas ja kasvaa jokaisella pyörähdyksellä.

ESIMERKKI:

Jos sijoitat 50 euroa kuukaudessa 20 vuoden ajan ja saat keskimäärin 7 % vuosituoton, sinulla on lopuksi noin 26 000 euroa.

Jos taas odotat kymmenen vuotta ja alat sijoittaa vasta sitten, sinulle kertyy samassa ajassa vain noin 12 000 euroa, vaikka sijoitat saman summan kuukaudessa. Ero syntyy vain ajasta.

Siksi tämän oppaan tärkein viesti kuuluu: aloita tänään, älä ”sitten joskus”. Sijoittaminen ei vaadi täydellistä hetkeä – vain päätöksen aloittaa.

Mitä opit tästä oppaasta

Tässä oppaassa käymme läpi, mitä sijoittaminen tarkoittaa, miten se toimii ja miten sinä voit tehdä sen turvallisesti ja järkevästi.

Opit mm:


	miten erottaa säästäminen ja sijoittaminen toisistaan.

	mitä sijoitusmuotoja on olemassa.

	miten valita itselle sopiva tapa sijoittaa.

	ja ennen kaikkea – miten pysyä rauhallisena markkinoiden myllerryksessä.



Luvassa on siis matka, jonka lopussa sijoittaminen ei enää tun-nu vieraalta tai pelottavalta vaan luonnolliselta osalta omaa taloutta ja tulevaisuuden rakentamista.

Valmiina aloittamaan?

Jos olet lukenut tänne asti, olet jo ottanut tärkeimmän askeleen: olet tehnyt päätöksen oppia. Se on enemmän kuin useimmat koskaan tekevät.

Seuraavassa luvussa sukellamme heti perusteisiin – mitä sijoittaminen oikeastaan on ja miksi se toimii.




2. Mikä on sijoittamista?

Säästäminen vs. sijoittaminen

Aloitetaan yksinkertaisesta kysymyksestä, mitä eroa on säästämisellä ja sijoittamisella? Kun säästät laitat rahaa syrjään esimerkiksi käyttötilille tai säästötilille. Raha pysyy tallessa, mutta se ei juuri kasva. Kun sijoitat, laitat rahasi kasvamaan. Toisin sanoen annat rahalle mahdollisuuden tehdä töitä puolestasi.
 
Säästäminen on tärkeää lyhyen aikavälin tavoittei-siin – kuten lomaan, uuteen puhelimeen tai turvapuskurin ra-kentamiseen. Sijoittaminen on taas pitkän aikavälin työkalu, joka auttaa sinua kasvattamaan varallisuutta ja turvaamaan tu-levaisuutesi.

Voit ajatella sitä näin:


	• Säästäminen on pysähtynyt auto – turvallinen, mutta se ei vie sinua eteenpäin.

	• Sijoittaminen on liikkuva auto – se voi välillä hidastaa tai kiihdyttää, mutta se kuljettaa sinua kohti päämäärääsi.



Miten sijoittaminen kasvattaa varallisuutta

Kun sijoitat, ostat jotain, jonka arvo voi nousta ajan kuluessa. Tämä voi olla esimerkiksi osuus yrityksestä (osake), rahastoosuus, asunto tai jokin muu omaisuuserä. Jos sijoituksesi arvo nousee tai se tuottaa osinkoja, saat tuottoa. Kun taas sijoitat saadun tuoton uudelleen, kokonaispotti kasvaa entisestään – tämä on juuri korkoa korolle- vaikutus, josta äsken puhuttiin.

YKSINKERTAINEN ESIMERKKI:

Jos sijoitat 100 euroa ja saat 7 % tuoton vuodessa, sinulla on vuoden päästä 1070 euroa. Seuraavana vuonna saat tuoton myös siitä 70 eurosta – ja niin edelleen. Vuosien mittaan tämä lumipalloefekti tekee ihmeitä.

Mitä riski tarkoittaa (ja miksi se ei ole pahasta)

Riski kuulostaa usein pelottavalta sanalta, mutta sijoittamisessa se on luonnollinen osa peliä. Se tarkoittaa vain sitä, että sijoituksen arvo voi vaihdella – joskus ylöspäin, joskus alaspäin.

Mutta tässä tulee tärkeä totuus: riski ja tuotto kulkevat käsi kädessä.

Jos haluat parempaa tuottoa, joudut hyväksymään hieman enemmän heiluntaa matkalla. Jos taas et halua ottaa juuri lainkaan riskiä, sijoituksesi tuotto-odotus on yleensä pienempi.

Tärkeintä on ymmärtää, että riskiä voi hallita. Kun sijoitukset hajauttaa eri kohteisiin – esimerkiksi useisiin yrityksiin tai rahastoihin – yksittäisen sijoituksen arvo ei kaada koko salkkua.

Riski ei ole vihollinen. Se on vain hinta, jonka maksamme siitä, että rahalla on mahdollisuus kasvaa.

Lyhyesti: mitä sijoittaminen on


	Sijoittaminen on siis:

	* rahan laittamista työhön

	* tuoton hakemista pitkäjänteisesti

	* ja matkaa, jolla oppii hallitsemaan omaa talouttaan jamieltään.



Sijoittaminen ei ole arpajaisia tai pikaista rikastumista. Se on suunnitelmallista ja rauhallista toimintaa, jossa aika on suurin liittolaisesi.




3. Ennen kuin aloitat

Ennen kuin ostat ensimmäistä osaketta tai rahasto-osuutta, on hyvä pysähtyä hetkeksi ja rakentaa perusta kuntoon.

Sijoittaminen on vähän kuin talon rakentamista – jos perustukset ovat kunnossa, koko rakennus pysyy pystyssä myrskyissäkin.

1. Talouden perusta: hätävara ja velat

Ennen sijoittamista kannattaa varmistaa, että oma arki on vakaalla pohjalla.

Tämä tarkoittaa käytännössä kahta asiaa

1. Hätävara

Pidä pankkitilillä käteistä vähintään 2-3 kuukauden menoja vastaava summa. Se on turvaverkkosi, jos jääkaappi hajoaa, auto rikkoutuu tai työt loppuvat hetkeksi. Hätävaraa ei sijoiteta – sen tarkoitus on olla heti käytettävissä.


2. Velat

Korkeakorkoiset kulutusluotot ja pikavipit kannattaa maksaa pois ennen sijoittamista. On turha sijoittaa 7 % tuotolla, jos lainasta maksat 15 % korkoa.

Toisin sanoen ensin tulipalo sammuksiin, sitten tulevaisuutta rakentamaan.

2. Tavoitteet: miksi sijoitat?

Sijoittaminen ilman selkeää tavoitetta on kuin matkustaminen ilman päämäärää. Kysy siis itseltäsi: mihin tarkoitukseen sijoitan?

Tavoitteet voivat olla monenlaisia:


	• ”Haluan ostaa oman asunnon kymmenen vuoden päästä.”

	• ”Haluan kasvattaa varallisuutta eläkepäiviä varten.”

	• ”Haluan taloudellista turvaa ja vapautta valita työni.”



3. Aikahorisontti ja riskin sietokyky
 
Sijoitusaika – eli kuinka kauan aiot pitää rahat sijoituksissa – vaikuttaa ratkaisevasti siihen. Mihin sinun kannattaa sijoittaa. Pitkällä aikavälillä (yli 10 vuotta) osakemarkkinat ovat tuotta-neet hyvin, vaikka matkan varrella olisi ollut pudotuksia.

Lyhyellä aikavälillä (1-3 vuotta) on taas järkevää suosia turvallisempia vaihtoehtoja, kuten korkosijoituksia.

Riskinsietokyky on henkilökohtainen asia. Jos pienikin kurssilasku saa vatsan vääntymään solmuun, on ehkä parempi aloittaa rauhallisemmin. Tärkeintä on, että pystyt nukkumaan yösi hyvin – sijoittaminen ei saa muuttua stressin lähteeksi.

4. Kuinka paljon rahaa tarvitaan aloittamiseen?

Tämä on yksi yleisimmistä kysymyksistä – ja onneksi siihen on iloinen vastaus:
 
Et tarvitse paljon. Voit aloittaa sijoittamisen jo 10-20 eurolla kuukaudessa.

Useimmat rahastot tai ETF:t mahdollistavat säännöllisen kuukausisijoittamisen ilman suuria pääomia.

Tärkeintä on rytmi – se, että sijoitat säännöllisesti, vaikka pienesti. Pieni ja johdonmukainen tekeminen voittaa satunnaiset isot panokset lähes aina.

***

5. Tee itsellesi suunnitelma

Ennen kuin hyppäät markkinoille, kirjoita ylös:


	• Miksi haluan sijoittaa

	• Kuinka pitkällä aikavälillä

	• Kuinka paljon voin sijoittaa kuukausittain

	• Mihin kohteisiin olen kiinnostunut sijoittamaan



Tämä on sinun oma ”pelikirjasi”. Kun markkinat heilahtelevat ja uutiset pelottelevat, voit palata siihen ja muistuttaa itseäsi:

Minulla on suunnitelma ja minä pysyn siinä.

***

Seuraavassa luvussa sukellamme konkreettisemmin sijoittamisen käsitteisiin: mitä ovat tuotto, riski, hajauttaminen, ja miten korkoa korolle-ilmiö todella toimii.

Tässä luvussa kerrotaan si-joittamisen tärkeimmät termit ja ilmiöt niin, että ne tuntuvat loogisilta ja ymmärrettäviltä. Tarkoitus ei ole tehdä sinusta taloustieteilijää vaan varmaa ja rauhallista sijoittajaa, joka ym-märtää, mitä on tekemässä.




4. Sijoittajan peruskäsitteet

Tuotto – mitä sijoituksella oikeastaan ansaitaan

Kun sijoitat, haluat, että rahasi kasvaa. Tätä kasvua kutsutaan tuloksi tai tuotoksi. Tuotto voi syntyä useilla eri tavoilla riippuen siitä, mihin sijoitat.


	• Osakkeet voivat tuottaa kahdella tavalla:




	osakkeiden hinnan nousu (eli arvonnousu)

	osinkotulot (yritys jakaa osan voitoistaan sijoittajille)



 
	• Rahastot ja ETF:t puolestaan kasvattavat arvoaan samalla tavalla, mutta hajautettuna moneen eri yritykseen.

	• Korkosijoitukset – tuottavat korkoa – aivan kuten pankkitilillä, mutta yleensä hieman paremmalla tuotolla.



Tuotto ei kuitenkaan ole varma. Joskus markkinat laskevat, ja sijoituksen arvo voi hetkellisesti pienentyä. Pitkällä aikavälillä markkinat ovat kuitenkin perinteisesti nousseet enemmän kuin laskeneet. Voit ajatella, että sijoituksen tuotto on palkka siitä, että uskallat antaa rahasi olla töissä vähän pidempään.

Riski – sijoittamisen toinen puoli

Tuoton vastinpari on riski. Riski tarkoittaa mahdollisuutta, että sijoituksen arvo vaihtelee. Toisin sanoen, riski on epävarmuutta tulevaisuuden tuotoista. Mutta tässä on tärkeä oivallus: riskiä ei tarvitse pelätä. Sitä voi hallita.

Sijoittamisessa riskit pienenevät:


	• kun sijoitat pitkällä aikavälillä

	• kun hajautat sijoituksesi eri kohteisiin

	• ja kun et reagoi tunteella jokaiseen uutiseen



Käytännössä riski tarkoittaa vain sitä, että sijoituksen arvo voi heilahdella, mutta jos sinulla on aikaa odottaa, nämä heilehtelut yleensä tasaantuvat. Historiallisesti osakemarkkinat ovat nousseet lähes aina, kun aikaa on riittävästi.

Riski ei siis ole vihollinen – se on hinta, jonka maksamme mahdollisuudesta saada tuottoa.

Hajauttaminen – sijoittajan turvavyö

Hajauttaminen tarkoittaa sijoittamisen perusperiaatetta:

älä laita kaikkia munia samaan koriin.

Jos sijoitat vain yhteen yritykseen, ja se sattuu menemään huonosti, hävät paljon. Mutta jos sijoitat esimerkiksi 50 eri yritykseen rahaston kautta, yhden epäonnistuminen ei tunnu missään.

Hajauttaminen toimii kolmella tasolla:


	Eri sijoituskohteisiin (osakkeet, korot, kiinteistöt jne.)

	Eri toimialoihin (esim. teknologia, terveys, energia)

	Eri maihin ja valuuttoihin



Hyvin hajautettu salkku ei välttämättä koskaan tuota maksimaalisesti parhaana vuonna – mutta se ei myöskään romahda pahimpana vuonna.

Hajauttaminen on tapa ostaa itsellesi mielenrauhaa.

***

Korkoa korolle – sijoittajan salainen supervoima

Tämä on sijoittamisen kaunein ja tehokkain ilmiö. Korkoa korolle tarkoittaa sitä, että saat tuottoa paitsi alkuperäisestä sijoituksestasi, myös sen tuotoista – ja kasvu kiihtyy ajan myötä.

Kuvittele, että sijoitat 1000 euroa ja saat 7 % vuosituoton.


	• Ensimmäisen vuoden jälkeen sinulla on 1070 €.

	• Toisen vuoden jälkeen 1070 € kasvaa taas 7 % ja sinulla on 1144,90 €.

	• Kolmen vuoden jälkeen 1224,04 € ja niin edelleen.



Tämän jälkeen vuosi vuodelta nopeammin. Ajan myötä tuotto kasvaa eksponentiaalisest – siksi pitkäjänteisyys on sijoittajan paras ystävä.

Albert Einstein kutsui korkoa korolle-ilmiötä ”maailman kahdeksanneksi ihmeeksi”. Hän sanoi: ”Se, joka ymmärtää sitä, an-saitsee sitä. Se, joka ei ymmärrä, maksaa sitä”. Ja totta se on – korkoa korolle toimii yhtä hyvin sijoituksissa kuin lainojen koroissa, mutta eri suuntiin.

Inflaatio ja ostovoima

Inflaatio tarkoittaa hintojen yleistä nousua.

Se syö rahan arvoa pikkuhiljaa – eli samalla rahalla saa tulevaisuudessa vähemmän tavaraa kuin tänään.

Jos inflaatio on 3 % vuodessa, sadan euron ostovoima putoaa kymmenessä vuodessa noin 74 euroon.

Tämä tarkoittaa, että jos pidät rahasi pelkästään tilillä ilman korkoa, ne menettävät arvoaan hiljalleen.

Sijoittaminen on keino suojautua inflaatiolta.

Osakkeet ja rahastot kasvavat yleensä nopeammin kuin hinnat nousevat, jolloin varallisuutesi säilyttää (ja usein lisää) arvoaan ajan myötä.

Verotus – lyhyesti ja yksinkertaisesti

Sijoittamisen tuotot verotetaan, mutta Suomessa verotus on melko suoraviivaista:


	• Osakkeiden ja rahastojen myyntivoitosta maksetaan pääomatuloveroa (30 % tai 34 %, riippuen summasta).

	• Osingoista ja korkotuotoista maksetaan myös veroa, mutta useimmat pankit hoitavat sen automaattisesti puolestasi.

	• Sijoitustilit, kuten osakesäästötili (OST) tai arvoosuustili, eroavat siinä, milloin vero maksetaan – OST:lla vero menee vasta, kun nostat rahaa ulos.



Tärkeintä ei ole opetella verosääntöjä ulkoa, vaan ymmärtää, että verot eivät ole este sijoittamiselle – ne ovat vain osa kokonaisuutta.

Ja kun sijoitat pitkäjänteisesti, verojen vaikutus jää yllättävän pieneksi.



Yhteenveto

Sijoittamisen peruskäsitteet eivät ole rakettitiedettä:


	• Tuotto on palkinto,

	• Riski on väistämätön mutta hallittavissa,

	• Hajautus on turvavyö,

	• Korkoa korolle on moottori,



• ja Aika on polttoaine.

Kun ymmärr

